**Par akciju sabiedrības VAS “Valsts nekustamie īpašumi” padomes**

**locekļa/-les amata kandidātu atlases procesa uzsākšanu**

Valsts kanceleja sadarbībā ar Finanšu ministriju izsludina konkursu uz VAS “VNĪ” neatkarīgā padomes locekļa/-les amatu ar kompetenci finanšu jautājumos un auditā, stratēģijas izstrādes un īstenošanas, nekustamo īpašumu pārvaldības, nekustamo īpašumu attīstības vadības un deleģēto valsts pārvaldes uzdevumu izpildes un korporatīvās pārvaldības jomā.

**Pamatojoties uz Publiskas personas kapitāla daļu un kapitālsabiedrību pārvaldības likumu un saskaņā ar Ministru kabineta 2020. gada 7. janvāra noteikumu Nr. 20 „Valdes un padomes locekļu nominēšanas kārtība kapitālsabiedrībās, kurās kapitāla daļas pieder valstij vai atvasinātai publiskai personai”, lai nodrošinātu kandidātu atlases procesu uz** VAS “VNĪ” **padomes locekļa/-les amatu, Valsts kanceleja ir izveidojusi nominācijas komisiju 5 (piecu) cilvēku sastāvā:**

**Pēteris Vilks** – komisijas vadītājs – Valsts kancelejas direktora vietnieks valsts attīstības jautājumos, Pārresoru koordinācijas departamenta vadītājs;

**Vita Liepa** – komisijas locekle – Finanšu ministrijas Finanšu un darbības nodrošinājuma departamenta direktore;

**Agija Leitāne-Šķēle** – komisijas locekle – Finanšu ministrijas Juridiskā departamenta direktore;

**Klāvs Vasks** – neatkarīgais eksperts, ar balsstiesībām – biedrības “Baltijas Korporatīvās pārvaldības institūts” pārstāvis.

**Katrīna Zariņa** – neatkarīgais eksperts, ar balsstiesībām – biedrības Latvijas Tirdzniecības un rūpniecības kameras valdes locekle, Ārlietu daļas direktore.

**Pretendentu padziļinātās vadības kompetenču novērtēšanai ir piesaistīta personāla atlases kompānija SIA “TALENTOR LATVIA”, kas sadarbosies ar nominācijas komisiju kandidātu atlasē un vērtēšanā.**

**Nominācijas komisijas uzdevums ir izvērtēt kandidātus un pieņemt lēmumu par kandidātu/-iem, kas izvirzāmi VAS “VNĪ” padomes locekļa/-les amatam un iesniegt to VAS “VNĪ” valsts kapitāla daļu turētājam.**

**Kandidāti/-es aicināti/-as līdz 2024. gada 27. novembrim pieteikties uz vakanto VAS “VNĪ” padomes locekļa/-les amatu. Konkursa sludinājums pieejams Nodarbinātības valsts aģentūras CV/Vakanču portālā, Valsts kancelejas, Finanšu ministrijas un VAS “VNĪ” tīmekļvietnēs.**